กฎกระทรวงฉบับที่ ๖(พ.ศ. ๒๕๓๙)ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติพ.ศ. ๒๕๐๔[๑] อาศัยอำนาจตามความในมาตรา ๖ แห่งพระราชบัญญัติโบราณสถานโบราณวัตถุศิลปวัตถุ และพิพิธภัณฑสถานแห่งชาติ พ.ศ. ๒๕๐๔ ซึ่งแก้ไขเพิ่มเติมโดยพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕ รัฐมนตรีว่าการกระทรวงศึกษาธิการออกกฎกระทรวงไว้ดังต่อไปนี้ข้อ ๑ให้ยกเลิกกฎกระทรวง ฉบับที่ ๑๓ (พ.ศ. ๒๕๒๘) ออกตามความในพระราชบัญญัติโบราณสถานโบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ข้อ ๒ให้ผู้รับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรตามมาตรา๒๒ เสียค่าธรรมเนียมใบอนุญาตดังนี้(๑) โบราณวัตถุหรือศิลปวัตถุซึ่งกรมศิลปากรเห็นว่ามีอายุตั้งแต่สมัยอยุธยาขึ้นไปชิ้นละ ๒,๐๐๐ บาท(๒) โบราณวัตถุหรือศิลปวัตถุซึ่งกรมศิลปากรเห็นว่ามีอายุต่ำกว่าสมัยอยุธยา(ก) สมัยธนบุรีหรือสมัยรัตนโกสินทร์ ช่วงระหว่างปี พ.ศ.๒๓๑๐ ถึงปี พ.ศ. ๒๔๕๓ ขนาด ยาวหรือสูงเกิน ๑๐๐ เซนติเมตร ชิ้นละ ๑,๐๐๐ บาทขนาด ยาวหรือสูงเกิน ๕๐ เซนติเมตร แต่ไม่เกิน ๑๐๐ เซนติเมตรชิ้นละ ๗๕๐ บาทขนาด ยาวหรือสูงไม่เกิน ๕๐ เซนติเมตร ชิ้นละ ๕๐๐ บาท(ข) สมัยรัตนโกสินทร์ ช่วงระหว่างปี พ.ศ. ๒๔๕๔ ถึงปี พ.ศ.๒๔๘๙ขนาด ยาวหรือสูงเกิน ๑๐๐ เซนติเมตร ชิ้นละ ๕๐๐ บาทขนาด ยาวหรือสูงเกิน ๕๐ เซนติเมตร แต่ไม่เกิน ๑๐๐ เซนติเมตรชิ้นละ ๓๐๐ บาทขนาด ยาวหรือสูงไม่เกิน ๕๐ เซนติเมตร ชิ้นละ ๑๕๐ บาท(ค) สมัยรัตนโกสินทร์ ช่วงระหว่างปี พ.ศ. ๒๔๙๐ถึงปีปัจจุบัน ขนาด ยาวหรือสูงเกิน ๑๐๐ เซนติเมตร ชิ้นละ ๒๐๐ บาทขนาด ยาวหรือสูงเกิน ๕๐ เซนติเมตร แต่ไม่เกิน ๑๐๐ เซนติเมตรชิ้นละ ๑๐๐ บาทขนาด ยาวหรือสูงไม่เกิน ๕๐ เซนติเมตร ชิ้นละ ๕๐ บาท(๓) ชิ้นส่วนหรือเศษของโบราณวัตถุหรือศิลปวัตถุขนาด ยาวหรือสูงเกิน ๕ เซนติเมตร ชิ้นละ ๓๐ บาทขนาด ยาวหรือสูงไม่เกิน ๕ เซนติเมตร ชิ้นละ ๑๐ บาทข้อ ๓ให้ผู้รับใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรตามมาตรา๒๒ ที่เป็นพระพุทธรูปหรือรูปเคารพในศาสนา เสียค่าธรรมเนียมใบอนุญาตดังนี้(๑) โบราณวัตถุหรือศิลปวัตถุที่เป็นพระพุทธรูปหรือรูปเคารพในศาสนาซึ่งกรมศิลปากรเห็นว่ามีอายุตั้งแต่สมัยอยุธยาขึ้นไป ชิ้นละ ๒,๐๐๐ บาท(๒) โบราณวัตถุหรือศิลปวัตถุที่เป็นพระพุทธรูปหรือรูปเคารพในศาสนาซึ่งกรมศิลปากรเห็นว่ามีอายุต่ำกว่าสมัยอยุธยา(ก) สมัยธนบุรีหรือสมัยรัตนโกสินทร์ ช่วงระหว่างปี พ.ศ.๒๓๑๐ ถึงปี พ.ศ. ๒๔๕๓ขนาด ยาวหรือสูงเกิน ๑๐๐ เซนติเมตร ชิ้นละ ๑,๐๐๐ บาทขนาด ยาวหรือสูงเกิน ๕๐ เซนติเมตร แต่ไม่เกิน ๑๐๐ เซนติเมตรชิ้นละ ๘๐๐ บาทขนาด ยาวหรือสูงไม่เกิน ๕๐ เซนติเมตร ชิ้นละ ๕๐๐ บาท(ข) สมัยรัตนโกสินทร์ ช่วงระหว่างปี พ.ศ. ๒๔๕๔ ถึงปี พ.ศ.๒๔๘๙ขนาด ยาวหรือสูงเกิน ๑๐๐ เซนติเมตร ชิ้นละ ๘๐๐ บาทขนาด ยาวหรือสูงเกิน ๕๐ เซนติเมตร แต่ไม่เกิน ๑๐๐ เซนติเมตรชิ้นละ ๕๐๐ บาทขนาด ยาวหรือสูงไม่เกิน ๕๐ เซนติเมตร ชิ้นละ ๓๐๐ บาท(ค) สมัยรัตนโกสินทร์ ช่วงระหว่างปี พ.ศ. ๒๔๙๐ถึงปีปัจจุบันขนาด ยาวหรือสูงเกิน ๑๐๐ เซนติเมตร ชิ้นละ ๓๐๐ บาทขนาด ยาวหรือสูงเกิน ๕๐ เซนติเมตร แต่ไม่เกิน ๑๐๐ เซนติเมตรชิ้นละ ๒๐๐ บาทขนาด ยาวหรือสูงไม่เกิน ๕๐ เซนติเมตร ชิ้นละ ๑๐๐ บาทข้อ ๔ ให้ผู้รับใบอนุญาตทำการค้าโบราณวัตถุหรือศิลปวัตถุตามมาตรา๑๙ เสียค่าธรรมเนียมใบอนุญาตดังนี้(๑) ใบอนุญาตทำการค้าโบราณวัตถุ ฉบับละ ๑๐,๐๐๐ บาท(๒) ใบอนุญาตทำการค้าศิลปวัตถุ ฉบับละ ๒,๐๐๐ บาทข้อ ๕ให้ผู้รับอนุญาตให้ต่ออายุใบอนุญาตทำการค้าโบราณวัตถุหรือใบอนุญาตทำการค้าศิลปวัตถุผู้รับใบแทนใบอนุญาตทำการค้าโบราณวัตถุหรือใบแทนใบอนุญาตทำการค้าศิลปวัตถุหรือผู้รับใบแทนใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรเสียค่าธรรมเนียมใบอนุญาตดังนี้(๑) การต่ออายุใบอนุญาตครั้งละเท่ากับค่าธรรมเนียมสำหรับใบอนุญาตแต่ละฉบับ(๒) ใบแทนใบอนุญาต ฉบับละ ๑๐๐ บาทข้อ ๖โบราณวัตถุหรือศิลปวัตถุที่โอนโดยวิธีแลกเปลี่ยนเพื่อประโยชน์แห่งพิพิธภัณฑสถานแห่งชาติหรือที่ให้เป็นรางวัลหรือเป็นค่าแรงงานแก่ผู้ขุดค้นตามมาตรา๑๘ ซึ่งส่งหรือนำออกนอกราชอาณาจักรโดยผู้รับแลกเปลี่ยนหรือผู้ขุดค้น ให้ได้รับยกเว้นค่าธรรมเนียมใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรให้ไว้ ณ วันที่ ๒๖ มิถุนายน พ.ศ. ๒๕๓๙สุขวิช รังสิตพลรัฐมนตรีว่าการกระทรวงศึกษาธิการหมายเหตุ :- เหตุผลในการประกาศใช้กฎกระทรวงฉบับนี้ คือโดยที่อัตราค่าธรรมเนียมใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรและใบอนุญาตทำการค้าโบราณวัตถุหรือศิลปวัตถุได้ใช้มานานไม่เหมาะสมกับสภาวการณ์ในปัจจุบัน ประกอบกับอัตราค่าธรรมเนียมใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรได้กำหนดไว้ในกฎกระทรวงฉบับที่ ๑๓ (พ.ศ. ๒๕๒๘) ออกตามความในพระราชบัญญัติโบราณสถานโบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ และอัตราค่าธรรมเนียมใบอนุญาตทำการค้าโบราณวัตถุหรือศิลปวัตถุได้กำหนดไว้ในกฎกระทรวงฉบับที่ ๑๕ (พ.ศ. ๒๕๓๔) ออกตามความในพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ พ.ศ. ๒๕๐๔ ทำให้ไม่สะดวกในการใช้กฎหมาย สมควรปรับปรุงอัตราค่าธรรมเนียมดังกล่าวเสียใหม่ให้เหมาะสมยิ่งขึ้นและนำมากำหนดรวมไว้ที่เดียวกันเพื่อความสะดวกในการใช้กฎหมายตลอดจนกำหนดอัตราค่าธรรมเนียมการต่ออายุใบอนุญาตและการออกใบแทนใบอนุญาตดังกล่าวเพิ่มขึ้นและยกเว้นการเรียกเก็บค่าธรรมเนียมใบอนุญาตส่งหรือนำโบราณวัตถุหรือศิลปวัตถุออกนอกราชอาณาจักรสำหรับโบราณวัตถุหรือศิลปวัตถุบางอย่างด้วย จึงจำเป็นต้องออกกฎกระทรวงนี้สถาพร/ปรับปรุง๑๔พฤศจิกายน ๒๕๔๙ปิยะธิดา/ปรับปรุง๒๒ กุมภาพันธ์๒๕๖๒[๑] ราชกิจจานุเบกษา เล่ม ๑๑๓/ตอนที่ ๒๘ ก/หน้า ๑๖/๑๘ กรกฎาคม๒๕๓๙